neine frunde, so schall de gilde de unkost stahn unde eins lahten 

 besundergen begahnn. 



Item so iss de koepman overeins geworden, dat alle meister- 

 mans in de gilde scholen horen, de mit dem kopmanne ummegahn 

 und eia guht knape ist: by peenen xx£ engelsch. 



Item so scholen tho disser gilde weesen veer hovetlude de se 

 vorstahn scholen, unde de sch0len darby blieven twe jahr lanck, 

 alle jahr schall men twee nye schaffers kesen, alse de gilde ge- 

 druncken werdt. 



Item so iss de koepman overeins geworden, de schaffers scho- 

 len dat holden, alse dat gildeboek uhtwiset by penen xx$ engelsch: 



Item de uht disser gilde verstervet tho Bergenn, den schall 

 men ehrliken halen tho grave mit dem besten boldick unde xii 

 gilde bommen. 



Tho der andern begencknusse buten sie kerspell unde sine 

 bygrafft. dat olde boldiek unde in den clostern soss borne, de dar 

 tohuss hore, unde anders nicht, by peene xx£ engelsch. 



Item so vaken alse dat schrinn 1 ) gedragen wert, so scholen de 

 ^chaffers der gilde kerssen lahten vordragen, gode tho lone, alle 

 sinen hilligen und der hilligen junckfruwen sunte Sunyue: 



Item so scholen dee veer schaffers: de vor de gilde stahn, 

 lahten dregen de kerssenn vor dem hilgen lichame, also vaken he 

 umme denn kerckhoff gedragen wert, tho paschenn alle sondage to 

 pinxssenn tho alien hochtiden: etc: 



Item so sch0len de gildebroder ehrlieken holden de feste sunte 

 Katherinen unde Dorothyen, vnde so schall men senden isslieken 

 closter eine thune behrs: alsse Katherina virginis, dess gelieken 

 tho sunte Dorothien dage isslikenn kloster eine thune behrs. 



Item issliken kloster tho Bergenn hebben de gilde brodere eine 

 ewige misse mit aller thobehoringe: 



Thon grauwen monniken ein grott verguldet kelck, misseboeck, 

 missewede, und alle reedschop: 



') Derved sigtes til den hellige Sunnivas Skrin, der stod paa Hflfialteret i Krist- 



